جمهور باشقانی رجب طیب اردوغان آوقوست آیی‌نین سون هفته‌نین تورکیه-‌نین تاریخینده ظفرلر هفته‌سی اولدوغونو وورغولایا‌راق مالازگیرت روحونون اؤزلری اوچون هر زامان رهبر اولاجاغینی بیلدیردی.
جمهور باشقانی اردوغان ظفر هفته‌سی موناسیبتیله یایدیغی مئساژیندا قئید ائدیب کی، مالازگیرت ظفری (1071) ایله آنادولونو یورد توتان میللت ایستیقلال حربی (1919-1922) ایله بو تورپاق‌لارین ابدین یورد اولا‌راق قالاجاغینی بوتون دونیایا اعلان ائتدی. 30 آوقوستدا الده ائدیلن داستان کیمی ظفرله بیرلیکده هامیمیزین بیرگه میراثی اولان
جمهوریتیمیزین بونؤوره‌سی قویولموش‌دور. مالازگیرت ظفری‌نین قازانیلدیغی و بؤیوک هوجومون غلبه ایله نتیجه‌لندیگی آوقوست آیی‌نین سون هفته‌سی بؤیوک قورور و شرفله ظفر هفته‌سی اولا‌راق قئید اولونور. تاریخ بویونجا بیرلیک و برابرلیگیمیزی محو ائتمه‌یه تشببوس قالدیران هر تشببوسو، هر هوجومو محو ائدن عزیز میللتیمیز 1071-ده مالازگیرت ظفریله باشلاتدیغی شانلی یوروشو 30 آوقوست 1922-جی ایلده دوملوپیناردا الده ائتدیگی بؤیوک ظفرله باشا چاتدیردی. بو ظفر عزیز میللتیمیزه آیدین‌لیق بیر گله‌جه‌یه قوووشما یولوندا اهمیت‌لی حمله‌لری حیاتا کئچیرمه روحو و گوجو قازاندیردی؛ جمهوریتین اعلانین‌دان سونرا سرعتله، ایرلیلییش و اینکیشاف یولوندا آدیم‌لار آتیلماغا باشلاندی.
جمهور باشقانی رجب طیب اردوغان 26 آوقوست مالازگیرت ظفری‌نین ایلدؤنومو موناسیبتیله ده بیر مئساژ یاییملادی.
مئساژیندا مالازگیرت ظفری‌نین عزیز میللتیمیزین تالعینی دییشن، تاریخی آخیشینا یئنی ایستیقامت قازاندیران، آنادولودا عصرلر بویونجا داوام ائده‌جک قارداش‌لیق، خوش گورو و دایانیشمایا اساس‌لانان بیر مدنیتین ایلک آدیمی اولدوغونو وورغولایان اردوغان "عدالت‌لی و مرحمت اصول-ایداره‌سیله اؤزون‌دن سونراکی دؤولت خادیم‌لرینه ده نومونه اولان سلطان آلپ آرسلان عصرلر بویونجا آنادولو تورپاق‌لاریندا حاکم اولان باریش، خوش گورو و سوگینی اساس گؤتورن آنلاییشین اؤنجولو اولموش‌دور" دئیه وورغولاییب.
